作者:許敬宗
標題:奉和喜雪應制
內容:嵰州表奇貺，閟竹應遐巡。何如禦京洛，流霰下天津。忽若瓊林曙，俄同李徑春。姑峰映仙質，郢路雜歌塵。伏檻觀花瑞，稱觴慶冬積。飄河共瀉銀，委樹還重璧。連山分掩翠，綿霄遠韜碧。千里遍浮空，五軔鹹淪跡。機前輝裂素，池上伴淩波。騰華承玉宇，凝照混金娥。是日松筠性，欣奉柏梁歌。